kardosdrur/scandi-wiki huggingface dataset:
Eismitte

Eismitte var en overvintringsstation for Alfred Wegeners grønlandsekspedition (juli 1930 til august 1931) på den grønlandske indlandsis.

Position 
Kordinaterne for stationen begravet i sne og is var 71° 11′ nord og 39° 56′ vest, i en højde af 3010 meter.Afstanden til nærmeste kyst var 402 km, afstanden til den nuværende forskningsstation Summit Camp var 164 km.

Ekstreme temperaturer mellem -64,9 °C og -2,8 °C blev målt på stationen fra 1. september 1930 til 31. august 1931. Den koldeste måned (februar 1931) havde en gennemsnitstemperatur på -47,2 °C, den varmeste (juli 1931) -12,2 °C. I samme periode blev der registreret i alt 110 mm nedbør (overraskende nok, det meste om vinteren). På stationens breddegrad er der midnatssol fra 13. maj til 30. juli, og polarnat fra 23. november til 20. januar.

Stationens placering ligger i dag inden for området Grønlands Nationalpark, lige nord for nordgrænsen af Ittoqqortoormiit Kommune, som her løber langs breddegraden 71°N.

Historie 
Den tyske meteorolog Johannes Georgi (1878-1972 blev udnævnt til leder af Eismitte-stationen af Wegener. Georgi tog den første slædetur til Eismitte for at etablere stationen og begynde på de meteorologiske målinger. På grund af tidsproblemer og vanskelige vejrforhold var det kun muligt at forsyne stationen med tre transporter. Derudover påvirket af en besked fra Georgi, at de ville opgive stationen uden yderligere mad og brændstof, tog Wegener kontakt med den tyske meteorolog Fritz Loewe (1895-1974) og 13 grønlændere på en fjerde og sidste transportrejse inden overvintringen. Denne rejse startede den 21. september. Transporten måtte opgives på grund af snestorme, der startede tidligt. Grønlænderne vendte hjem undtagen den grønlandske ekspeditionsdeltager Rasmus Villumsen. Efter at have brugt alle deres reserver nåede Wegener, Loewe og Villumsen den 30. oktober Eismitte, hvor Georgi og Sorge i mellemtiden havde besluttet at risikere at overvintre. Loewe havde alle sine tæer frosset på de sidste dage af turen. Disse blev amputeret af Georgi. Mens Loewe forblev på Eismitte, startede Wegener og Villumsen hjemrejsen den 1. november, som de ikke overlevede.

Observationerne blev foretaget under ekstremt barske forhold i hele vinterperioden. Georgi var ansvarlig for de  meteorologiske målinger og for den glaciologiske undersøgelse af selve isen. Den samme dag ankom også en hundeslæde. Georgi blev alene på stationen i 10 uger og sørgede derfor at målingerne blev videreført, så et komplet observationsår blev gennemført. Sine oplevelser beskrev han i bogen " Im Eis vergraben. Erlebnisse auf Station Eismitte der letzten Grönland-Expedition Alfred Wegeners" .

Uummannaq Museum har en udstilling om Eismtte med dele af udstyret og fotos og notater fra ekspeditionen. I museets have står Wegernes propelslæde og hesteslæden. Man opdagede dem i 1984 på isen og bragte dem i 1988 til Uummannaq. Endvidere hænger der en mindeplade på museet.

Litteratur

Eksterne henvisninger 
 Tysk meteorolog rejste om kap med døden

Referencer 

Grønlands geografi
Ekspeditioner
Polarekspeditioner
Rylsk

Rylsk () er en by i den sydvestlige del af den europæiske del af Rusland. Den har et indbyggertal på  indbyggere

Rylsk ligger på den højre bred af floden Sejm  124 kilometer sydvest for byen Kursk. Byen blev omtalt første gang i 1152. Den ligger i Rylsk rajon i Kursk oblast.

Referencer

Eksterne henvisninger 

Byer i Kursk oblast
Mik Mekanik

Mik Mekanik (Mulle Meck) er en svensk børnebogsfigur skabt af George Johansson og Jens Ahlbom.  

Den første bog udkom i 1993 og er siden blevet til over 30 bøger, som er oversat til flere sprog. Flere af bøgerne findes også som dvd-film, samt en del computerspil.

Mik Mekanik arbejder som samler. Han er iført blå overalls, sorte sko, rød trøje og sort hat. Mik samler på gamle ting, alt fra skrot, mekanik og andre genstande, som han bruger til sine byggerier. Hans bedste ven er boxerhunden Bøf (svensk Buffa), som hjælper ham med bygge ting som biler, både, fly og huse.

Referencer

Fiktive personer fra Sverige
Kropyvnytskyj rajon

Kropyvnytskyj rajon (, ) er et rajon (distrikt) i Kirovohrad oblast i Ukraine. Det har et areal på og et befolkningstal på  indbyggere. Hovedbyen er byen Kropyvnytskyj.

Referencer

Eksterne henvisninger 

Kirovohrad oblast
Rajoner i Ukraine
Fernand Pelez

{{Infoboks kunstner | wikidata = alle | q = Q174477
| billede          = Fil:Fernand Pelez.jpg
| billedtekst      = Fernand Pelez, o. 1901
| billedstørrelse  = 280px

| elever           = 
| felt             = 
| periode          = Slutningen af 1800-tallet
| beskyttere       = 
| inspireret af    = Diego Velázquez 1599-1660Bartolomé Esteban Murillo 1616-82
| inspirerede      = 
| udstilling       = Parisersalonen 1896? Petit Palais, 2009/10<ref name=lex>Fernand Pelez i Den Store Danske på Lex.dk</ref>
| offentlig        = 
| indkøbt          = 
| højeste_auktionspris = 

}}

Fernand Pelez (Ferdinand Emmanuel Pelez de Cordova, født 18. januar 1848 i Paris; død 7. august 1913 i Paris) var en fransk maler; hans far var illustrator. Pelez voksede op i Quartier des Batignolles i 17. arrondissement. 

Efter studietiden på École des Beaux-Arts fik Pelez atelier på Montmartre og begyndte at skildre figurer fra arbejderklassens Paris, tiggere, klovne og akrobater, unge dansere fra Operaen, kvinder og børn. Han var i sit arbejde inspireret af de spanske malere Diego Velázquez (1599-1660) og Bartolomé Esteban Murillo (1616-82) 

Referencer

Eksterne henvisninger
  Wikimedia Commons har flere filer relaterede til Fernand Pelez 
 Fernand Pelez i Den Store Danske'' på Lex.dk



Malere fra Frankrig
Københavns Havn (flertydig)

Københavns Havn kan henvise til:

 Københavns Havn – havn beliggende i København
 Københavns Havn (dokumentarfilm fra 1912) – dansk dokumentarfilm fra 1912
 Københavns Havn (dokumentarfilm fra 1938) – dansk dokumentarfilm fra 1938 af Birger von Cotta-Schønberg
Quinten Timber

Quinten Ryan Crispito Timber (født 17. juni 2001) er en hollandsk professionel fodboldspiller, som spiller for Eredivisie-klubben Feyenoord.

Baggrund 
Timber er født i Utrecht til en far fra Curaçao og en mor fra Aruba. Han har fire brødre, hvor af to af dem, hans storebror Dylan Timber og hans tvillingebror Jurriën Timber, også er professionelle fodboldspillere.

Klubkarriere

Ajax 
Timber kom igennem Ajax ungdomsakademi, og gjorde sin debut for Jong Ajax i 2018. Han fik dog aldrig en kamp for førsteholdet.

FC Utrecht 
Timber skiftede i maj 2021 til en sin lokalklub FC Utrecht. Skiftet var en stor succes, og han blev i sin debutsæson kåret som årets spiller i klubben.

Feyenoord 
Timber skiftede i juli 2022 til Feyenoord, som han tidligere havde spillet med på ungdomsniveau. Skiftet gjorde ham til det dyreste salg i Utrechts historie.

Landsholdskarriere 
Timber har repræsenteret Holland på flere ungdomsniveauer. Han var del af Hollands U/17-trup, som vandt U/17 Europamesterskabet i 2018.

Titler 
Ajax
 KNVB Cup: 1 (2020-21)

Feyenoord

 Eredivisie: 1 (2022-23)

Holland U/17

 U/17 Europamesterskabet: 1 (2018)

Individulle

 FC Utrecht Årets spiller: 1 (2022)

Referencer

Eksterne henvisninger 

Personer fra Utrecht
Midtbanespillere (fodbold)
Fodboldspillere fra Holland
Fodboldspillere fra AFC Ajax
Fodboldspillere fra FC Utrecht
Fodboldspillere fra Feyenoord Rotterdam
Cookiesamtykke

Et cookiesamtykke handler om at indhente brugerens tilladelse til at placere og bruge cookies på en hjemmeside. Cookies er små tekstfiler, der gemmes på brugerens enhed og bruges til at indsamle data om brugeradfærd, præferencer og andre oplysninger.

For at overholde gældende databeskyttelseslovgivning, herunder GDPR, er det vigtigt at indhente brugerens samtykke, før cookies placeres på deres enhed. Dette gøres normalt ved hjælp af en cookiebanner eller en pop-up-boks, der vises, når en bruger besøger hjemmesiden for første gang.

I cookiebanneret skal brugerne have mulighed for at acceptere eller afvise cookies. Hvis de afviser cookies, skal hjemmesiden stadig kunne fungere, men visse funktioner eller tjenester, der kræver cookies, kan være begrænset.

Det er også vigtigt at give brugerne let tilgængelig information om, hvilke typer cookies der bruges på hjemmesiden, hvilke formål de tjener, og hvordan de kan administrere deres cookieindstillinger.

Privatlivsbeskyttelse på internettet
World Wide Web
Konstantinos Tsatsos

Konstantinos Tatsos () ( – ) var en græsk diplomat, jurist og politiker, der var Grækenlands præsident fra 1975 til 1980.

Se også
 Grækenlands præsidenter

Referencer

Eksterne henvisninger

 Konstantinos Tsatsos på det græske præsidentskabs hjemmeside.

Grækenlands præsidenter
Politikere fra Grækenland
Diplomater fra Grækenland
Jurister fra Grækenland
Personer fra Athen
Sibirisk jordegern

Sibirisk jordegern (latin: Tamias sibiricus) er en egernart der har sin naturlige udbredelse i det asiatiske Rusland, i Korea, visse dele af Kina og det nordlige Japan. 
En bestand i Vesteuropa findes også og betragtes der som en invasiv art.
I Danmark har der også været en lille bestand omkring Furesøen i 1990'erne og frem til 2001 da de blev indfanget.

Referencer 

Egernfamilien
Luftmodstandskoefficient

Luftmodstandskoefficient, også kendt som Cw-værdi (eller som cx eller cd), er et mål for, hvor godt et objekt skærer gennem luften uden at skabe for meget modstand. Det bruges ofte til at vurdere aerodynamikken i køretøjer som biler, fly og cykler.

Jo lavere luftmodstandskoefficienten er, desto mere aerodynamisk er objektet. Dette betyder, at det kan bevæge sig lettere gennem luften og kræver derfor mindre energi for at opretholde en given hastighed.

Luftmodstandskoefficienten afhænger af formen og overfladen af objektet. Generelt set har strømlinede former med glatte overflader lavere luftmodstandskoefficienter end mere kantede eller ujævne former.

Luftmodstandskoefficienten kan beregnes ved hjælp af aerodynamiske tests og simuleringer. Den kan også måles direkte i vindtunneller eller ved hjælp af strømningsmåleinstrumenter.

Ved at reducere luftmodstandskoefficienten kan man opnå bedre brændstofeffektivitet og øget hastighed i køretøjer. Derfor er det vigtigt for producenter at designe og optimere deres køretøjers aerodynamik for at minimere luftmodstanden.

Aerodynamik
Julie de Wilde

Julie de Wilde (født 8. december 2002) er en belgisk professionel cykelrytter, som i øjeblikket kører for UCI Women's Continental Team Plantur–Pura i landevejscykling og i cykelcross for UCI Cyclocross-holdet IKO-Crelan.

Referencer

Eksterne henvisninger 

Kvindelige cykelryttere fra Belgien
Personer fra Gent
Cykelcrossryttere
Rip Van Winkle

Rip Van Winkle kan henvise til:

 Rip Van Winkle (novelle) – novelle af Washington Irving fra 1819, som de efterfølge film bygger på
 Rip Van Winkle (film fra 1903) – amerikansk stumfilm fra 1903 af William K.L. Dickson
 Rip Van Winkle (film fra 1910) – amerikansk stumfilm fra 1910
 Rip Van Winkle (film fra 1921) – amerikansk stumfilm fra 1921 af Edward Ludwig
Guldlok-sagen

Guldlok-sagen er en dansk straffesag fra 1998. Det var dengang den største børneporno-sag i Danmark. En 41-årig familiefar, som arbejdede under dæknavnet "Guldlok" blev idømt fem års fængsel for sex-misbrug af sin seksårige datter og bagmandskab til børneporno på nettet. Den 41-årige blev afsløret gennem et internationalt politisamarbejde. Under efterforskning af en sag om børneporno i Bruxelles stødte politiet på den 41-åriges e-mailadresse, hvor han kaldte sig Guldlok.

Belgisk politis opmærksomhed blev for alvor rettet mod børneporno, da to 14-årige piger i august 1996 blev fundet i et lille kælderrum. De blev holdt fanget af husets ejer, Marc Dutroux, der tidligere var dømt for seksuelt misbrug af børn. Dutroux viste sig at stå bag talrige bortførelser og seksuelle mishandlinger af børn, der senere blev dræbt og begravet. Da det belgiske politi begyndte af efterforske Dutruox's internetkontakter, opdagede de et verdensomspændende net af børnepornoudbydere og brugere - herunder også danskerens navn. 

Under sagen i Østre Landsret i december 1998 vakte det stor debat, at landsdommer Bent Otken tillod, at videoer med grove seksuelle overgreb på fire børn blev gennemgået for åbne døre.

Baggrund

Sagen 
Den 26. november 1997 blev den 41-årige mand anholdt på sin bopæl i Hvidovre. Under ransagningen i den 41-åriges hjem fandt politiet store mængder børneporno, både på fotos, videobånd og datadisketter. Det viste sig, at manden indtil anholdelsen havde været leder af en international børnepornoring, hvor medlemmerne via internet udvekslede børneporno. Fra starten var han menigt medlem af en klub kaldet Lolita, men i månederne inden anholdelsen oprettede han sin egen, kaldet Guldlok. Sagen fik megen presseomtale.

Politiet beslagde mere end 40.000 fotos og i alt 20 videofilm - heraf de fire optaget af ham selv og med sig selv og især den seksårige datter i hovedrollerne. Den 41-årige familiefar fik i et nævningeting i december 1998 i Østre Landsret fem års fængsel for grove seksuelle overgreb på sin dengang seksårige datter.

Se også 
 Roum-sagen
 Vadstrupgård-sagen

Referencer 

Retssager i Danmark
Sager om seksuelt misbrug af børn i Danmark
Jakob Alfæus’ Søn

Jakob Alfæus' Søn (koiné: Ἰάκωβος, Iakōbos; aramæisk: ܝܥܩܘܒ ܒܪ ܚܠܦܝ; hebraisk: יעקב בן חלפי Ya'akov ben Halfai, koptisk: ⲓⲁⲕⲱⲃⲟⲥ ⲛⲧⲉ ⲁⲗⲫⲉⲟⲥ, arabisk: يعقوب بن حلفى) var en af Jesu tolv apostle, og optrådte under dette navn i alle tre synoptiske evangeliers og Apostlenes Gerninger's lister over apostlene. Han er ikke den samme person som Jakob den Ældre eller Jakob (Jesu bror) kaldet Jakob den Retfærdige. Han optræder kun fire gange i Det Nye Testamente, hver gang på en liste over de tolv apostle.

Referencer 

Personer i Det Nye Testamente
Personer i oldkirken
Bloodfist II

Bloodfist II er en amerikansk film fra 1990 af Andy Blumenthal.

Medvirkende 
Don Wilson som Jake Raye
Rina Reyes som Mariella
Jose Mari Avellana som Su
Robert Marius som Dieter
Maurice Smith som Vinny Petrello
Timothy D. Baker som Sal Taylor
James Warring som John Jones

Referencer

Eksterne henvisninger 

 

Amerikanske film fra 1990
Den blå planet (film fra 1990)

Den blå planet er en amerikansk film fra 1990 af Ben Burtt.

Referencer

Eksterne henvisninger 

 

Amerikanske film fra 1990
Blue Steel

Blue Steel er en amerikansk film fra 1990 af Kathryn Bigelow.

Medvirkende 
 Jamie Lee Curtis som Megan Turner
 Ron Silver som Eugene Hunt
 Clancy Brown som Nick Mann
 Elizabeth Peña som Tracy Perez
 Louise Fletcher som Shirley Turner
 Philip Bosco som Frank Turner
 Richard Jenkins som Dawson

Referencer

Eksterne henvisninger 

 

Amerikanske film fra 1990
Helmut Marko

Helmut Marko (født 27. april 1943) er en østrigsk tidligere racerkører, som i dag arbejder som chef for Red Bull Junior Team, og som rådgiver for de to Red Bull GmbH ejet Formel 1-hold, Red Bull Racing og Scuderia AlphaTauri.

Karriere

Racerkører 
Marko begyndte sin karriere i 1967, da han kørte i Formel Vee. Han vandt i 1968 det østrigske mesterskab i rækken. Hans gennembrud som racerkører kom dog i 1971, hvor han vandt 24 Timers Le Mans sammen med Gijs van Lennep.

Marko gjorde sin Formel 1-debut ved Østrigs Grand Prix 1971. Ved Frankrigs Grand Prix 1972 blev Marko ramt i øjet af en sten, som var blevet kastet op i luften efter, at Ronnie Peterson havde kørt den over. Stenen penetrerede Markos visir, og gjorde ham blind på det venstre øje, hvilket satte en stopper for hans karriere.

Holdleder 
Marko oprettede i 1989 holdet RSM Marko, som konkurrerede i Formel 3 og Formel 3000. Han arbejde også som manager for Formel 1 kørerne Gerhard Berger og Karl Wendlinger i nogle år.

I 1999 blev Marko leder af Red Bulls junior program. Da Red Bull i 2005 gik ind i Formel 1, da de opkøbte Jaguar holdet, blev Marko hyret som rådgiver, en rolle han også indtog hos deres andet holdet, Toro Rosso, som blev skabt ved at Red Bull købte Minardi holdet i 2006.

Referencer

Eksterne henvisninger 

Personer fra Graz
Formel 1-kørere fra Østrig
Fosforbronze

Fosforbronze eller fosforbronce er et medlem af familien af kobberlegeringer. Det er sammensat af kobber, der er legeret med 0,5-11% tin og 0,01-0,35% fosfor, og kan indeholde andre grundstoffer for at give specifikke egenskaber (fx bly ved 0,5-3,0% for at danne fritbearbejdende fosforbronze). Legeret tin øger korrosionsbestandigheden og styrken af kobber, mens fosfor øger dets slidstyrke og stivhed.

Disse legeringer er bemærkelsesværdige for deres sejhed, styrke, lave friktionskoefficient og fine korn. Fosforen reducerer viskositeten af den smeltede legering, hvilket gør det nemmere og renere at støbe og reducerer korngrænser mellem krystallitter. Det blev oprindeligt formuleret af belgieren Georges Montefiore-Levi.

Referencer

Eksterne henvisninger 
 Copper and copper alloy microstructures: Phosphor bronze
 Phosphor Bronze: Teaching an Old Dog New Tricks
 National Pollutant Inventory - Copper and compounds fact sheet

Kobberlegeringer
Center Point (Alabama)

Center Point er en by i den centrale del af delstaten Alabama i USA. Byen har  indbyggere og ligger i det amerikanske county Jefferson County.

Referencer

Ekstern henvisning 

 

Byer i Alabama
Center Point

Center Point kan henvise til flere artikler:

Lokaliteter 
 Center Point, Alabama – by i delstaten Alabama i USA
 Center Point, Iowa – by i delstaten Iowa i USA
Sunshine Reggae

Sunshine Reggae er en sang, skrevet og indspillet af duoen Laid Back. Det er et af de største hits fra en dansk popgruppe nogensinde. Det blev et stort hit på det europæiske kontinent (især Sydeuropa og Tyskland). men solgte også godt i Sydamerika og ASsien. "Sunshine Reggae" har solgt over 8 millioner singler.. Den var oprindelig en af sangene på albummet Keep Smiling fra 1983, og i alt har den solgt mere end end 20 millioner eksemplarer, inklusiv diverse opsamlingsalbum, hvor sangen er inkluderet. 

Under den kommunale valgkamp i Aalborg i 2009 brugte Venstre sangen i en video. Efterfølgende blev partiet idømt en erstatning på 100.000 kr. for brud på ophavsretten. John Guldberg, der udgør duoen sammen med Tim Stahl, kommenterede dommen således: "Vi har i alle årene, siden ’Sunshine Reggae’ blev vores absolutte tophit, lagt stor vægt på at bevare sangens troværdighed ved ikke at give tilladelse til brug, vi finder skadelig eller krænkende, herunder at blive brugt politisk. Det skader klart vores troværdighed, når musikken misbruges"..

Noter

Sange fra Danmark
Læk Å

Læk Å  (dansk) eller Lecker Au (tysk) er et vandløb ved byen Læk i det nordvestlige Sydslesvig syd for den dansk-tyske grænse. Åen har en samlet længde på omkring 20 km. Den udspringer på gesten i Kær Herred syd for Medelby og har tilløb af Horsbæk (Horsbek, nord for Spragebøl) og Bredbæk (Brebek, ved Agtrup). Den nedre del af vandløbet er kanaliseret. I Vejgaard  Kog forener vandløbet sig med Soholm Å for at danne Bongsil Kanal. Kanalen udmunder ved Slutsil i Vesterhavet. Kanalens vand tømmes her ved lavvande (ebbe) gennem en digesluse (sil) ud i vadehavet. Det skal bemærkes, at kystlinjen tidligere gik længere inde i landet vest for byen Læk.

Navnet må forudsætte et urnordisk *Lakkiōn (og ikke et urnodisk *Lakkia som tidligere hævdet). En sådan ja-stemme foreligger i flere vesteuropæiske flodnavne. Betydningen er den sivende, langsomt løbende. Vandløbet kaldes også for Læk Strøm og Møllebæk. Engarealet nord for åen og vest for Læk by kaldes for Læk Enge.

Noter 

Vandløb i Sydslesvig
Læk
John Guldberg

John Guldberg (født den 6. juli 1948) er en dansk sanger, guitarist og sangskriver, som er bedst kendt for sin deltagelse i duoen Laid Back. Han er bankuddannet, men efter succesen med albummet Keep Smiling fra 1983 kunne han hellige sig en musikalsk karriere..
Sunshine Reggae fra dette album er et af de største hits fra en dansk kunstner nogensinde. Laid Back er stadig aktiv i .

Diskografi

Albummer 
 Laid Back (1981)
 Keep Smiling (1983)
 Play It Straight (1985)
 See You in the Lobby (1987)
 Hole in the Sky (1990)
 Why Is Everybody in Such a Hurry (1993)
 Laidest Greatest (1995)
 Unfinshed Symphonies (1999)
 Happy Dreamer (2004)
 Good Vibes - The Very Best of Laid Back (2008)
 Cosmic Vibes (2011)
 Cosyland (2012)
 Uptimistic Music, Vol. 1 (2013)
 Healing Feeling, (2019)

Singler

Referencer

Eksterne henvisninger 
 

Popmusikere fra Danmark
Harrie Lavreysen

Harrie Lavreysen (født 14. marts 1997) er en hollandsk banecykelrytter, der konkurrerer i sprintbegivenheder. Han er to gange olympisk guldmedaljevinder efter at have vundet sprint- og holdsprintbegivenheden ved sommer-OL 2020.

Eksterne henvisninger 

Medaljevindere ved sommer-OL 2020
Olympiske mestre fra Holland
Olympiske bronzemedaljevindere fra Holland
Mandlige cykelryttere fra Nederlandene
Stenbæk

Stenbæk (på tysk Stenbeck, også Stenbjerg Å / Steinberger Au; den nedre del kaldes for Havernæs Å / Haberniser Au) er et vandløb i det nordøstlige Angel i Sydslesvig i den nordtyske delstat Slesvig-Holsten. Den har en samlet længde på 9,4 km og strækker sig over Kværn, Stenbjerg og Nykirke Sogne. Vandløbet udspringer et sted mellem Kværn, Vesterholm og Hatlund Mose, passerer Stenbjergkirke-Kanslie, drejer ved Flintholm mod nord, løber øst om Gingtoft og udmunder ved Nyby vest for Nykirke i Flensborg Yderfjord. Stenbæks ovre løb (vest for Stenbjergaard) er rørlagt over en strækning på ca. 3,7 km. Bækken har tilløb af Volsrød Å, Gingtoft Å og Kværn Møllebæk. På en strækning danner den kommunegrænse mellem Stenbjerg og Stenbjergkirke.

Tæt ved udmundingen mellem Nykirke og Havernæs er der en 2,5 lang og op til 1 km bred lavning med strandeng, sumpskov og sivbælter. Området har i stenalderen været en havbugt, som senere blev afsnøret af materialevandring og strandvoldsdannelse. I området ligger den ø-lignende forhøjning Bastholm (ty. Bostholm)<ref>første gang nævnt 1768, afledt af subst. børste, sml.: Berthold Hamer: Topographie der Landschaft Angeln, 2. bind, Husum 1995, s. 289 og Kristian Hald: Sydslesvigs stednavne. bind 7.1, København 1948, s. 304</ref>.

Det tidligste, man kender til bækkens navn, er i 1648 hos Johannes Mejer. Forleddet er subst. sten (glda. stēn, oldn. steinn). Dette meget almindelige bæknavn betyder hhv. bæk med mange sten, den stenfyldte bæk og bæk, der løber på stenet bund''.

Galleri

Eksterne henvisninger

Noter 

Vandløb i Sydslesvig
Angel
C. Thywissen

C. Thywissen GmbH (Ölmühle Caspar Thywissen) i Neuss blev etableret i 1839 af Caspar Thywissen, som en oliehandel i Neuss. I dag driver virksomheden planteoliemøller i Neuss, Mülheim an der Ruhr og Hürth-Kalscheuren. Deres produkter består af rapsolie, solsikkeolie, linolie, dyrefoder og biodiesel.

Referencer 

Fødevarevirksomheder fra Tyskland
Etableret i 1839
Dallmayr

Alois Dallmayr er en tysk fødevarevirksomhed indenfor catering, delikatesser, te og kaffe. De har hovedkvarter i München, hvor virksomheden er grundlagt i år 1700. I 2021 havde de 4.669 ansatte og en omsætning 913 mio. euro.

Referencer 

Fødevarevirksomheder fra Tyskland
Etableret i 1700
Neumann Kaffee Gruppe

Neumann Kaffee Gruppe (NKG) er en tysk kaffevirksomhed, der varetager hele spektret indenfor kaffe. De ejer kaffeplantager og importerer kaffebønner, de har egne risterier og kaffemøller og har et stort antal egne mærker, der markedsføres og sælges i 26 lande. I alt er der 50 datterselskaber og 2.200 ansatte. Virksomheden er familiejet i 13. generation af David M. Neumann.

I 1934 begyndte Hanns R. Neumann et kaffeagentur i Hamborg. I 1988 opkøbte Neumann kaffevirksomheden Bernhard Rothfos AG (gegründet 1922). Michael R. Neumann overtog virksomheden i 1989.

Referencer 

Fødevarevirksomheder fra Tyskland
Etableret i 1989
Krombacher Brauerei

Krombacher Brauerei er et tysk bryggeri fra Kreuztal, Nordrhein-Westfalen. Krombacher er blandt de bedst sælgende øl i Tyskland.

Bryggeriet blev etableret 4. februar 1803 af Johannes Haas i Krombach.

Referencer 

Bryggerier i Tyskland
Etableret i 1803
Oettinger Brauerei

Oettinger Brauerei er et tysk bryggeri. Oettinger er blandt de bedst sælgende øl i Tyskland.

Oettinger's hovedkvarter er i Oettingen in Bayern, desuden har de bryggerier i Mönchengladbach og Braunschweig. "Fürstliche Brauhaus zu Oettingen" blev opkøbt i 1956 af Kollmar-familien og navnet blev ændret til "Oettinger Brauerei GmbH"

Referencer 

Bryggerier i Tyskland
Etableret i 1731